Document ID: /roh_data/filtered/swiss_laws_in_ROHinterleaved.jsonl.gz/36435

This text was translated from DE into Rumantsch Grischun.

Der Bund erarbeitet ein nationales Sportanlagenkonzept, das der Planung und Koordination von Sportanlagen von nationaler Bedeutung dient. Das Konzept wird laufend aktualisiert. Der Bund kann Finanzhilfen an den Bau von Sportanlagen von nationaler Bedeutung leisten. Er kann Erbauer und Betreiber von Sportanlagen beraten.

La Confederaziun elavura in concept per implants da sport d’impurtanza naziunala, che serva a planisar ed a coordinar ils implants da sport d’impurtanza naziunala. Quest concept vegn actualisà cuntinuadamain. La Confederaziun po pajar agids finanzials per construir implants da sport d’impurtanza naziunala. Ella po cussegliar ils constructurs ed ils gesturs d’implants da sport.